CELEX: 62009TN0049
Language: sl
Date: 2009-01-30 00:00:00
Title: Zadeva T-49/09: Tožba, vložena 30. januarja 2009 – Evropaïki Dynamiki proti Komisiji

18.4.2009   
            
            
               SL
            
            
               Uradni list Evropske unije
            
            
               C 90/29
            
         Tožba, vložena 30. januarja 2009 – Evropaïki Dynamiki proti Komisiji
   (Zadeva T-49/09)
   2009/C 90/45
   Jezik postopka: angleščina
   
      Stranki
   
   
      Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnika: N. Korogiannakis in P. Katsimani, odvetnika)
   
      Tožena stranka: Komisija Evropskih skupnosti
   
      Predlogi tožeče stranke
   
   
               —
            
            
               odločba Komisije, s katero je bila zavrnjena ponudba tožeče stranke v zvezi z javnim natečajem REGIO-A4-2008-01 za „vzdrževanje in razvoj računalniških sistemov generalnega direktorata za regionalno politiko“ (1), in ki je bila tožeči stranki vročena z dopisom z dne 21. novembra 2008, in vse odločbe Komisije, ki v zvezi s tem sledijo, vključno s tisto, s katero je bilo naročilo dodeljeno uspešnemu ponudniku, naj se razglasijo za nične
            
         
               —
            
            
               Komisiji naj se naj se naloži, da tožeči stranki povrne škodo, ki ji je nastala zaradi zadevnega postopka oddaje javnega naročila, in sicer v višini 4 520 845,05 EUR;
            
         
               —
            
            
               Komisiji naj se naloži plačilo stroškov, ki jih je tožeča stranka priglasila v zvezi s to tožbo, tudi če bi bila ta tožba zavrnjena.
            
         
      Tožbeni razlogi in bistvene trditve
   
   Tožeča stranka v obravnavani zadevi predlaga razglasitev ničnosti odločbe tožene stranke, s katero je bila zavrnjena ponudba tožeče stranke v zvezi z javnim natečajem REGIO-A4-2008-01 za „vzdrževanje in razvoj računalniških sistemov generalnega direktorata za regionalno politiko“ in odločbe, s katero je bilo naročilo dodeljeno uspešnemu ponudniku. Tožeča stranka poleg tega predlaga, naj se ji povrne škoda, ki ji je domnevno nastala zaradi postopka javnega naročila.
   Tožeča stranka v utemeljitev svojih trditev navaja štiri tožbene razloge.
   Prvič, tožeča stranka navaja da je Komisija kršila načelo enakega obravnavanja, po eni strani z naknadno predložitvijo meril, o katerih ponudniki niso bili seznanjeni, in po drugi strani z uporabo diskriminatornega načina ocenjevanja.
   Drugič, tožeča stranka navaja da ocenjevalni odbor ni dovolj obrazložil svoje odločitve.
   Tretjič, tožeča stranka navaja, da je Komisija storila bistveno kršitev postopka z vključitvijo dodatnega ocenjevalnega odbora.
   Četrtič, tožeča stranka zatrjuje, da se je tožena stranka pri oceni njene ponudbe oprla na neutemeljene ugotovitve in domneve, s čimer je storila resno in očitno napako pri presoji ter zlorabila svoja pooblastila.
   
      (1)  UL 2008/S 117-155067.